EkBass/fiwiki-20250220-pages-articles huggingface dataset:
Moottoripyöräilyn Suomen Grand Prix 1972

Suomen TT-ajot 1972 ajettiin neljässä luokassa: 500-, 350-, 250- ja 125-kuutioisissa. Tuossa kilpailussa Jarno Saarinen varmisti voitollaan 250-kuutioisten maailmanmestaruuden ensimmäisenä suomalaisena. == Kilpailut ja tulokset == === 500 cc === Kuljettaja Pyörä Pisteet 1\. Giacomo Agostini MV Agusta 15 2\. Alberto Pagani MV Agusta 12 3\. Rodney Gould Yamaha 10 4\. Billie Nelson Yamaha 8 5\. Dave Simmonds Kawasaki 6 6\. Pentti Korhonen Yamaha 5 7\. Jerry Lancaster Yamaha 4 8\. Derek Lee Suzuki 3 9\. Johnny Bengtsson Husqvarna 2 10\. Lothar John Suzuki 1 === 350 cc === Kuljettaja Pyörä Pisteet 1\. Giacomo Agostini MV Agusta 15 2\. Jarno Saarinen Yamaha 12 3\. Renzo Pasolini Aermacchi 10 4\. Bruno Kneubühler Yamaha 8 5\. Teuvo Länsivuori Yamaha 6 6\. John Dodds Yamaha 5 7\. Matti Salonen Yamaha 4 8\. Gunnar Svensson Yamaha 3 9\. Bo Granath Yamaha 2 10\. Marcel Ankone Yamsel 1 === 250 cc === Kuljettaja Pyörä Pisteet 1\. Jarno Saarinen Yamaha 15 2\. Silvio Grassetti MZ 12 3\. Kent Andersson Yamaha 10 4\. Teuvo Länsivuori Yamaha 8 5\. Börje Jansson Yamaha 6 6\. Tapio Virtanen Yamaha 5 7\. Roland Olsson Yamaha 4 8\. Seppo Kangasniemi Yamaha 3 9\. Gert Bender Maico 2 10\. Gunter Fischer Yamaha 1 === 125 cc === Kuljettaja Pyörä Pisteet 1\. Kent Andersson Yamaha 15 2\. Angel Nieto Derbi 12 3\. Dieter Braun Maico 10 4\. Harald Bartol Suzuki 8 5\. Dave Simmonds Kawasaki 6 6\. Benjamin Grau Derbi 5 7\. Matti Salonen Yamaha 4 8\. Bernd Köhlar MZ 3 9\. Pentti Salonen Yamaha 2 10\. Roland Olsson Yamaha 1 1972 Luokka:Moottoripyöräilyn Grand Prix -kausi 1972
Vieteri (hevonen)

Vieteri (1967 – 18. elokuuta 1984) oli 1970-luvulla kilpaillut aikansa menestynein suomenhevosori, joka saavutti urallaan muun muassa viisi ravikuninkuutta vuosina 1973–1974 ja 1976–1978. Se oli myös ensimmäinen suomenhevonen, jonka palkintosumma ylitti miljoona markkaa. Oria ohjasti ja valmensi sen omistaja Kaarlo Partanen.Tähtien Talli – Vieteri Suomen Hippos. Viitattu 4.6.2015. Vieteri on niin ikään viisi titteliä voittaneiden Vekselin ja Vieskerin ohella menestynein ori kuninkuusravien historiassa. Koko uransa aikana Vieteri juoksi yhteensä 214 kilpailua, joista se voitti 161. Suomalaisen raviurheilun Hall Of Fameen Tähtien Talliin se nimitettiin ensimmäisten hevosten joukossa vuonna 1995. Juhani Matelan kirjoittama elämäkertateos Valtias Vieteri ilmestyi vuonna 1979. == Kilpailu-ura == Vieterin kasvattaja oli Pentti Savolainen, jonka kasvatti on myös toinen viisinkertainen ravikuningas Vekseli. Ori osoitti lahjakkuutensa jo nuorena voittamalla ylivoimaisesti nelivuotiaiden Suomi-Derbyn vuonna 1971. Viiden ravikuninkuuden ohella Vieteri sijoittui Kuninkuusravien kokonaiskilpailun toiseksi vuosina 1975 ja 1979. Merkittäviä saavutuksia ovat lisäksi muun muassa neljä Suurmestaruusajon voittoa sekä lukuisia muita suurkilpailuvoittoja. Kylmäveristen Pohjoismaiden mestaruuskilpailussa Vieteri sijoittui kolmanneksi vuonna 1978.Vieteri Sukuposti. Viitattu 29.7.2010. Vuoden nopein suomenhevonen Vieteri oli vuosina 1974–76 ja 1978–80 sekä eniten ansainnut vuosina 1975–1979. Ori paransi Suomen ennätystä viisi eri kertaa vuosien 1975 ja 1979 välillä. Parhaaksi tulokseksi jäi mailin matkalla juostu 21,6. Vieteri kuoli vuonna 1984 mahalaukun repeämään. == Vieteri periyttäjänä == Vieteriä käytettiin myös paljon siitoksessa. Se sai lähes 800 jälkeläistä, joista noin 550 kilpaili ravureina. Parhaisiin jälkeläisiin lukeutuvat muun muassa V.T. Ajatus, Ville-Vikkelä sekä ravikuningatar Vipu.Vieterin jälkeläisluettelo Sukuposti. Viitattu 29.7.2010. == Suurkilpailuvoittoja == * Suomi-Derby (1971) * Suviyön Suurravit (1973, 1975, 1976, 1977, 1979) * Ravikuninkuus (1973, 1974, 1976, 1977, 1978) * Suurmestaruusajo (1973, 1975, 1976, 1979) * OP-Tuoppi (1973, 1976, 1977, 1978, 1979) * Tammer-ajo (1974) * Kultaloimi (1975, 1976, 1977, 1978, 1979) * Killerin Kimara (1975, 1977, 1978, 1979) * Pohjola Grand Prix (1975, 1977, 1978, 1979) * Erilo-juoksu (1977) * Festivaali-ajo (1977, 1978) * Tähtisprintteri (1977, 1978) * Alopaeuksen Muistoajo (1977, 1978) * Erkon Pokaali (1978, 1979) * Savon Sanomain ajo (1977, 1978, 1979) == Kirjallisuutta == * Matela, Juhani: Valtias Vieteri, Liiton Kirjapaino, 1979. ISBN 951-29278-4-5. == Lähteet == == Aiheesta muualla == *Vieteri Suomen Hippoksen tietokannassa *Kuninkuusravit Lahdessa 1974 Ylen Elävä arkisto. Luokka:Ravikuninkaalliset
Agoura Hills

Agoura Hills on kaupunki Los Angelesin piirikunnassa, Kaliforniassa, Yhdysvalloissa. Vuoden väestönlaskennan mukaan kaupungissa on 20 537 asukasta. Kaupungin pinta-ala on 21,2 neliökilometriä. == Historia == Alueen ensimmäiset asukkaat olivat chumash-intiaaneja. Myöhemmin alueelle saapui espanjalaisia fransiskaanilähetyssaarnaajia. Asutusta kutsuttiin nimellä Picture City. Jotta paikka sai oman postitoimiston, piti nimi muuttaa yksiosaiseksi ja 1927 nimi muutettiin paikallisen 1890-luvun baskin Pierre Agouren sukunimen väärinkirjoitettuun asuun. 8. joulukuuta 1982 Agoura Hills irtautui Agourasta, joka ei kuulunut mihinkään kuntaan tai kaupunkiin vaan oli suoraan piirikunnan hallinnon alaisuudessa, ja tuli omaksi kaupungikseen. == Musiikki == Agoura Hills tunnetaan monesta bändistä. Sieltä ovat kotoisin mm. Hoobastank, Fort Minor ja Linkin Park. == Väestö == Vuoden 2000 väestönlaskennassa kaupungin 20 537:stä asukkaasta 86,96 % oli valkoisia, 1,32 % mustia, 0,25 % intiaaneja, 6,50 % aasialaisia, 0,10 % Tyynenmeren saarilta, 2,09 % muita ja 2,78 % sekoittuneita. Väestöstä 6,85 % on latinoita. == Lähteet == * City of Agoura Hills : Council Members === Viitteet === == Aiheesta muualla == * Virallinen sivu Luokka:Los Angelesin piirikunnan kaupungit
BLU-82

BLU-82 ("Commando Vault", "Big Blue 82" tai "Daisy Cutter") on Yhdysvaltain asevoimien kehittämä ja käyttämä C-130 Hercules -kuljetuskoneesta pudotettava 6 800-kiloinen (15 000 paunainen/lbs.) yleispommi.https://www.fas.org/man/dod-101/sys/dumb/blu-82.htm (Viitattu 13.1.2014) BLU-82 on kehitetty lähellä maanpintaa räjähtäväksi kraatteria jättämättömäksi raivauspommiksi, jolla Yhdysvaltain asevoimat Vietnamin sodassa pyrki raivaamaan lento- ja helikopterikenttiä. Persianlahden sodassa kokeiltiin pommin käytettävyyttä miinakenttien raivaamiseen, mutta tuloksista ei ole tietoa. Myöhemmin pommia käytettiin sekä sen räjähde- että psykologisten vaikutusten takia. Pommiin kuuluu erillinen lavetti, jolla se vedetään vetovarjon avulla ulos koneesta, jonka jälkeen lavetti irtautuu pommista. ==Lähteet== ==Aiheesta muualla== * BLU-82 Luokka:Lentopommit
Maailman rikkain mies

Maailman rikkain mies voi viitata seuraaviin asioihin: *Maailman rikkain mies, Carl Barksin piirtämä Aku Ankka -sarjakuva *Maailman rikkain mies, Aku Ankan parhaat -albumisarjan vuonna 1978 julkaistu osa, sisältää edellä mainitun sarjakuvan ==Muita merkityksiä== *Forbes julkaisee vuosittain luettelon maailman rikkaimmista henkilöistä. Vuoden 2017 listan mukaan maailman rikkain henkilö oli Bill Gates. ==Katso myös== * Maailman rikkain nainen: Luettelo maailman rikkaimmista naisista Forbesin mukaan
Gamlakarleby BK

Gamlakarleby Bollklubb (GBK) on vuonna 1924 perustettu kokkolalainen jalkapalloseura, joka on viimeisten vuosien aikana pelannut Kakkosessa. Joukkue pelasi SM-sarjassa viimeksi kaudella 1976 ja Ykkösessä viimeksi kaudella 2007. GBK:n kotiottelut pelataan Kokkolan keskuskentällä, jonka yleisökapasiteetti on noin 3 000 henkilöä. == Seuran historiaa == GBK perustettiin vuonna 1924. GBK:n toiminta keskittyy nykyään jalkapalloon, mutta seuralla on myös ollut jääpallo- ja jääkiekkotoimintaa 1950-luvulle saakka. Jääkiekkojoukkue Kokkolan Hermes, (nyk. Hermes HT) perustettiin 1953, kun GBK:n ja KPV:n jääkiekkoilijat yhdistivät toimintansa. GBK on pelannut jalkapallon SM-sarjassa kaikkiaan viisi kautta: 1959, 1964, 1965, 1966 ja 1976. Parhaimmillaan joukkue sijoittui neljänneksi kaudella 1965. GBK on pelannut viime vuodet Kakkosessa, mutta joukkueella on pitkät perinteet myös Ykkösessä. Joukkue varmisti oman lohkonsa voiton II-divisioonassa syyskuussa 2006 ja palasi näin ollen I-divisioonaan kaudeksi 2007. Vuonna 2000 GBK:sta tuli ensimmäinen naisten beachfutiksen Suomen-mestari ja seuraavana vuonna joukkue uusi mestaruutensa. == Seuran nykytoiminta == Seura on kaksikielinen ja sen toiminta koostuu muun muassa valiojalkapallosta, naisjalkapallosta, reservijoukkuejalkapallosta, nuorisojalkapallosta, nappulajalkapallokoulusta, turnaustoiminnasta ja jalkapalloleireistä. Seuralla on myös joukkue vammaisille urheilijoille. Seuralla on yhteensä noin 30 joukkuetta mukana eri sarjoissa. Rekisteröityjen pelaajien määrä on noin 700. == Kokkola Cup == GBK järjestää vuosittain heinäkuussa kansainvälisen Kokkola Cup -junioriturnauksen. Kokkola Cup on Suomen toiseksi suurin junioriturnaus Helsinki Cupin jälkeen, ja esimerkiksi vuonna 2015 se kokosi Kokkolaan noin 360 jalkapallojoukkuetta, vuonna 2023 joukkueita oli 453. Kokkola Cup järjestetään talkoovoimin, ja käytännön järjestelyistä huolehtivat seuran toimitsijat ja pelaajien vanhemmat. == Entisiä pelaajia == * Bud Aschman * Anders Backman * Kenneth Björkskog * Kim Huuhka * Sasu Iivonen * Gennadi Judin * Harri Kangasniemi * Tom Källström * Arvo Lamberg * Nikolai Larionov * Valeri Chupin * Vassili Affanasiev * Vadim Zerdev * Sebastian Mannström * Tom Melarti * Kim Nyberg * Robert Nylén * Christian Nyman * Aki Raatikainen * Tapio Raatikainen * Jussi Roiko * Tuomas Uusimäki * Asko Uusitalo * Esa Viitanen * Kenneth Wiik * Rainer Wiklund * Stefan Ådahl == Lähteet == == Aiheesta muualla == * GBK:n viralliset kotisivut * Kokkola Cupin viralliset kotisivut Luokka:Suomalaiset jalkapalloseurat Luokka:Kokkolalaiset urheiluseurat Luokka:Vuonna 1924 perustetut urheiluseurat
Luxemburgin lippu

Luxemburgin lippu on Luxemburgin tunnus vaakunan, moton ja kansallislaulun ohella. Lippu on virallisesti hyväksytty 23. kesäkuuta 1972 ja sen kokosuhde on 3:5 tai 1:2. Lippu koostuu kolmesta poikittaisesta, yhtä leveästä raidasta väreiltään ylhäältä alas punainen-valkoinen-sininen. Lipun erottaa Alankomaiden lipusta siitä, että kaikki lipun värit ovat vaaleampia. Lippua käytettiin ensimmäisen kerran vuosien 1845–1848 välisenä aikana. ==Lipun kuvaus== Suurherttuallisen säädöksen , joka on annettu 27. kesäkuuta 1993, mukaisesti valtion lipun värit ovat: * Punainen: Pantone 032 c or CMYK: C 0% M 90% Y 85% - K 0% * Sininen: Pantone 299 c or CMYK: C 85% M 20% Y 0% K 0% * Keltainen (ainoastaan Roude Léiw (punaisen leijonan) varusteissa): Pantone 116c or CMYK: C 0% M 15% Y 95% K 0% * Valkoinen ==Lipun historia== Luxemburgin lipun värit on kuvattu ensimmäistä kertaa noin vuonna 1839 kun käytiin Belgian vallankumousta. Ne ovat mahdollisesti peräisin Limburgin maakunnan vaakunakilvestä. Ainoa ero maakunnan vaakunaan verrattuna on, että tausta on vaihtunut hopeiseksi, jossa on sinisiä raitoja. Horisontaalinen, kolmivärinen lippu on ollut muuttumaton 12. kesäkuuta 1845 jälkeen. Ennen 23. kesäkuuta 1972 annettua asetusta lailla ei lainkaan säädelty Luxemburgin lippua. Tämä sama vuoden 1972 laki määrittelee myös kauppamerenkulun lipun ja ilta-aluksien ja kaupparekisterin alusten tunnukset Luxemburgissa. Eräs keskeinen lippua selventävä seikka lainsäädännöllä oli, se määritteli tarkasti sinisen värin sävyn. Tämän tuli olla hyvin heleän sininen. Tämä oli määritelmänä kontrastina Alankomaiden lipulle, jonka lipussa värinä on hyvin tumma sininen. Molempien maiden liput ovat muutoin kuvioinniltaan täsmälleen samannäköiset, paitsi sinisen sävy on erilainen.Suuri lippukirja, s. 132 Vaakuna on kymmenesti katkoinen hopeaan ja siniseen, päällä punainen leijona kultaisin varustein. ==Kauppalaivasto== Punainen leijona, Limburgin vaakunakuvion mukaisesti, on kauppalaivaston tunnus Luxemburgissa. Sitä käyttävät niin jokialukset kuin valtamerialukset, sekä myös ilmanalukset. Tämä lippu pohjautuun täysin Luxemburgin vaakunaan ja tämän lipun käytön perussyynä on, että sitä ei voi yhdistää Alankomaisen alusten tunnuksiin. Lipun taustalla on kymmenen sinistä ja valkoista raitaa ja kentän keskellä on punainen seisova ja kruunupäinen leijona, jonka varusteet ovat kultaiset. Tämän lipun mittasuhteet ovat 5:7. Tämän lisäksi Luxemburgissa käytetään, esimerkiksi Naton AWACS-lentokoneissa pyöreää tunnuskuvioita, joka on alusten tunnuskuvion kanssa muuten yhtenevä, mutta muodoltaan pyöreä ja siinä punainen leijona täyttää koko kentän. == Lähteet == * === Viitteet === ==Aiheesta muualla== * Flags of the world Luokka:Valtioiden liput lippu
Relletti

Relletti on kylä Siikajoen kunnassa Pohjois-Pohjanmaalla Tuomioja–Raahe- rautatien varrella. Kylä kuului vuoteen 1973 asti tuolloiseen Revonlahden kuntaan. Vuoden 1973 Revonlahden ja Paavolan kuntaliitoksen yhteydessä Relletistä tuli tuolloisen Ruukin kunnan kylä vuoden 2006 loppuun asti, jolloin Ruukin ja Siikajoen kunnat lakkautettiin ja perustettiin uusi Siikajoen kunta. Kylä sijaitsee entisellä Ruukin ja Siikajoen kunnanrajalla, noin 18 kilometriä Raahesta itään ja noin 17 kilometriä kuntakeskuksesta Ruukista länteen. Relletin rautatieasema lakkautettiin 1980-luvun puolivälissä. Itse asemarakennus purettiin vasta 2000-luvun alussa. Relletissä on myös järvi nimeltään Valkeisjärvi. Luokka:Ruukin kylät Luokka:Revonlahti
Fables of the Reconstruction

Fables of the Reconstruction on vuonna 1985 julkaistu R.E.M:n kolmas studioalbumi. Huolimatta kahden ensimmäisen albumin saamasta ylistävästä kritiikistä yhtye päätti uudelle levylleen vaihtaa tuottajaa ja äänityspaikkaa. Alkuvuonna 1985 R.E.M. matkusti Lontooseen äänittämään uutta albumiaan Joe Boydin tuottamana. Etelävaltioiden kulttuurista vaikutteita ammentanut Fables Of The Reconstruction syntyi ristiriitaisten tunnelmien vallitessa. Myöhemmin yhtye on sanonut Lontooseen menon olleen virhe, joka lähes hajotti yhtyeen. Kriitikot kuitenkin ylistivät albumia, ja myynnillisesti yhtye nousi jälleen ylöspäin. Ilmestyessään Fables of the Reconstruction saavutti sijan 28 Yhdysvaltojen albumilistalla (myi kultaa vuonna 1991). Isossa-Britanniassa sijoitus oli parhaimmillaan 35:s. Tästä huolimatta R.E.M. ei saanut vielä ensimmäistä suurta radiohittiään. == Levyn nimi == Albumin nimi on sen kanteen kirjoitettu kokonaisuudessaan vaihtoehtoisesti joko Fables of the Reconstruction of the Fables of the Reconstruction... tai Reconstruction of the Fables of the Reconstruction of the Fables.... Nimi on albumin kanteen kirjoitettu niin, että kumpikin tulkintatapa on mahdollinen. Fanien keskuudessa levystä käytetään usein lyhyttä nimeä "Fables". == Kappalelistaus == Kaikki laulut Bill Berry, Peter Buck, Mike Mills ja Michael Stipe paitsi "Old Man Kensey" R.E.M. ja J. Ayers. # "Feeling Gravitys Pull" – 4:51 # "Maps and Legends" – 3:10 # "Driver 8" – 3:23 # "Life and How To Live It" – 4:06 # "Old Man Kensey" (J. Ayers, Berry, Buck, Mills, Stipe) – 4:08 # "Cant Get There from Here" – 3:39 # "Green Grow the Rushes" – 3:46 # "Kohoutek" – 3:18 # "Auctioneer (Another Engine)" – 2:44 # "Good Advices" – 3:30 # "Wendell Gee" – 3:01 Euroopan CD-version (1992) bonuskappaleet: # "Crazy" - 3:00 # "Burning Hell" - 3:48 # "Bandwagon" - 2:12 # "Driver 8" (live) - 3:20 # "Maps And Legends" (live) - 3:14 == Singlet == single julkaisupäivä maa formaatti listasijoitus Can't Get There From Here 11. kesäkuuta 1985 Yhdysvallat 7" - Can't Get There From Here 8. heinäkuuta 1985 Iso-Britannia 7"/12" - Driver 8 3. syyskuuta 1985 Yhdysvallat 7" - Wendell Gee 7. lokakuuta 1985 Iso-Britannia 7"/12" - Rob Jovanovic and Tim Abbott - Adventures in Hi-Fi: The Complete R.E.M. == Soittajat == * Bill Berry – rummut * Peter Buck – kitara * Mike Mills – basso * Michael Stipe – laulu * David Bitelli – saksofoni * Jim Dvorak – trumpetti * David Newby – sello * Camilla Brunt – viulu * Philippa Ibbotson – viulu * Pete Thomas – saksofoni == Lähteet == Luokka:R.E.M:n albumit Luokka:Vuoden 1985 albumit
Rooman sheriffi

Rooman sheriffi (Picket Fences) on yhdysvaltalainen draamakomediallinen televisiosarja, jota tuotettiin vuosina 1992–1996 neljä kautta, yhteensä 88 noin 42 minuutin jaksoa. Sarjassa seurattiin Wisconsinissa sijaitsevassa kuvitteellisessa Romen pikkukaupungissa asuvan Brockin perheen arkea. Osasta näyttelijöitä tuli entistäkin suositumpia näyttelijöitä sarjan myötä. Esimerkiksi Holly Marie Combs teki läpimurron ja sai pääroolin televisiosarjasta Siskoni on noita. Suomessa sarjaa esitti MTV3, ja viimeksi sarja uusittiin vuonna 2003. Sarjan ensimmäinen kausi julkaistiin dvd:llä Pohjois-Amerikassa kesäkuussa 2007. ==Rooleissa== Luokka:1990-luvun yhdysvaltalaiset draamasarjat Luokka:Primetime Emmy -palkitut ohjelmat Luokka:SAG-palkitut televisiosarjat Luokka:CBS:n televisio-ohjelmat
Alhambra (Kalifornia)

Alhambra on kaupunki San Gabriel Valleyn länsiosassa Los Angelesin piirikunnassa, Kaliforniassa, Yhdysvalloissa. Vuoden 2000 väestönlaskennassa kaupungin asukasluku oli 85 804. ==Maantiede== Alhambra sijaitsee noin kolmentoista kilometrin päässä Los Angelesin keskustasta. Se rajoittuu luoteessa Etelä-Pasadenaan, pohjoisessa San Marinoon, idässä San Gabrieliin, kaakossa Rosemeadiin, etelässä Monterey Parkiin ja lännessä Los Angelesin kaupunginosiin Monterey Hillsiin ja El Serenoon. Kaupungin pinta-ala on 19,7 neliökilometriä. Kaupungin alueella ei ole lainkaan vesipinta-alaa. ==Väestö== Vuoden 2000 väestönlaskennassa kaupungissa asui 85 804 ihmistä, 29 111 taloutta ja 20 668 perhettä. Asukastiheys on 2 37,7 neliökilometriä kohti. Asukkaista on 30,02 % on valkoihoisia, 1,67 % mustia, 0,72 intiaaneja, 47,22 % aasialaisia, 0,10 Tyynenmeren saarilta, 16,28 % muita ja 4,01 % sekoittuneita. Asukkaista 35,49 % on latinoita. == Lähteet == ==Aiheesta muualla== * Virallinen sivu Luokka:Los Angelesin piirikunnan kaupungit
Lauren Holly

Lauren Michael Holly (s. 28. lokakuuta 1963, Bristol, Pennsylvania) on yhdysvaltalainen näyttelijä. Hän on näytellyt useissa elokuvissa, mutta hänet tunnetaan myös Maxine Stewartin roolista televisiosarjassa Rooman Sheriffi. Lauren Holly näyttelee U-Boat – vihollisen kynsissä (In Enemy Hands) -elokuvassa, jossa näyttelee muun muassa Lost-televisiosarjastakin tunnettu Ian Somerhalder. Hän oli mukana myös televisiosarjassa NCIS Rikostutkijat, näytellen johtajaa (vuosina 2005–2008). Holly on ollut avioliitossa kolmesti mutta eronnut. Hänellä on viimeisimmän aviomiehensä kanssa adoptoitu lapsi. == Lähteet == == Aiheesta muualla == * * Luokka:Yhdysvaltalaiset näyttelijät Luokka:Vuonna 1963 syntyneet Luokka:Elävät henkilöt
Tilt

Tilt on suomalainen video- ja tietokonepeleistä kertova televisio-ohjelma. Ohjelmaa on esitetty vuodesta 1997 alkaen useilla tv-kanavilla. Tiltin jaksoissa nähdään arvosteluja ja ennakoita peleistä ja pelaamiseen liittyvistä laitteista, pelintekijöiden haastatteluja, alaan liittyviä uutisia sekä katsaus FIGMA ry:n kokoamaan pelien TOP-10-myyntilistaan. Ohjelmaa tuottaa helsinkiläinen Intervisio Oy. == Historia == Tilt aloitti vuonna 1997 MTV3-kanavalla, ja juontajana oli Jaana Pelkonen. Pelkosen jälkeen juontajaksi valittiin vuoden 2005 TiltGirl Anna-Maija Jalkanen, joka jatkoi tehtävässä kevääseen 2007. Tämän jälkeen ohjelmaa juonsi muusikko Kristiina Wheeler, joka oli aiemmin työskennellyt Tilt-pelikaupassa.. 17\. lokakuuta 2011 ohjelma siirtyi Jim-kanavalle, ja uutena juontajana nähtiin Miss Suomi -kisoihin osallistunut Anni Uusivirta. Ohjelmaa esitettiin maanantaisin ja pikauusinta nähtiin saman viikon lauantaina kello 17.30 alkaen. Syksyllä 2013 Pop Media osti Tiltin verkkojulkaisun Intervisiolta. Kauppa koski ainoastaan digiliiketoimintaa, ja Intervisio jatkoi Tilt-ohjelman tuottamista. Ohjelma siirtyi Fox-kanavalle 12. lokakuuta 2013 ja ohjelman juontajiksi tulivat Martina Kuitto ja Simo Kurki. Kuitto jatkoi juontotöitä ohjelmassa yksin sen siirryttyä Kutoselle helmikuussa 2015. Peliarvosteluissa on edelleen mukana sama peliarvostelija, joka oli jo 1990-luvun puolivälin aikoihin mukana MTV3-verkossa esitetyssä internetin nousukautta ennakoineessa Verkossa- tietokoneohjelmassa, jota taas juonsi Yleisradion Radiomafian DanceMob- tanssiohjelmasta paremmin tunnettu Alex Nieminen. Syksyllä 2017 ohjelma siirtyi esitettäväksi MTV Subille. Tiltin nimen tarkka kirjoitusasu on vaihtunut useita kertoja. Se on kirjoitettu muodoissa "TiLT!", "TILT", "Tilt.tv", "Tilt" ja "tilt."MTV3 - Mainoksia + Tilt tv -intro - syyskuu 2000, kohta 1:39 – YouTube. Syksystä 2017 alkaen ohjelma tunnetaan nimellä "Tilt 2.0". == Nettisivusto == Tilt on televisio-ohjelman lisäksi suosittu verkkoportaali. Sivustolla voi muun muassa katsoa Tilt-jaksoja, kirjoittaa blogia, keskustella foorumeilla ja lukea arvosteluja. Sivustolta löytyy myös ilmaisia verkkopelejä. Sivusto sijaitsi aiemmin osoitteessa Tilt.tv. Nykyisin sen osoite on Tilt.fi. == Lähteet == == Aiheesta muualla == * Tiltin virallinen sivusto Luokka:Videopeliohjelmat Luokka:Suomalaiset televisio- ohjelmat Luokka:MTV3:n televisio-ohjelmat Luokka:MTV Subin televisio-ohjelmat Luokka:Nelosen televisio-ohjelmat Luokka:Jimin televisio-ohjelmat Luokka:Kutosen televisio-ohjelmat
Lifes Rich Pageant

Lifes Rich Pageant (nimi kirjoitetaan ilman heittomerkkiä) on vuonna 1986 julkaistu R.E.M:n neljäs studioalbumi. Petyttyään Fables of the Reconstruction -levyllä tuottaja Joe Boydiin yhtye valitsi tuottajaksi John Cougar Mellencampin kanssa yhteistyötä tehneen Don Gehmanin. Vuosi 1986 alkoi poikkeavasti: koko vuosikymmenen alun R.E.M. oli keikkaillut lähes ilman taukoja, nyt yhtye piti taukoa vuoden ensimmäiset kahdeksan kuukautta. Sinä aikana he äänittivät Lifes Rich Pageantin John Keanen studiolla Athensissa. Se julkaistiin heinäkuun 1986 lopussa. Useita poliittisia lauluja (mm. "Cuyahoga" ja "The Flowers of Guatemala") sisältänyt levy sai jälleen hyvät arvostelut muun muassa Rolling Stone ja NME -lehdissä. Albumin single Fall On Me sai lupaavasti radiosoittoa ja olisi voinut olla yhtyeen ensimmäinen todellinen hitti, mutta R.E.M:n vastenmielisyys musiikkivideoita kohtaan ehkäisi tehokkaasti sen rotaation MTV:llä (Fall On Me:lle Michael Stipe kuvasi itse mustavalkovideon, jossa ei näytetä yhtyettä ollenkaan). Lifes Rich Pageant myi Yhdysvalloissa enemmän kuin R.E.M:n aiemmat levyt. Se nousi listasijalle 21 ja toi yhtyeelle sen ensimmäisen kultalevyn. Isossa-Britanniassa se oli sijalla 43.. Albumilla on myös yksi kokonaan cover-kappale: "Superman", The Clique -yhtyeen hitti vuodelta 1969. Kappaleen laulaa Mike Mills. Albumin kansikuvassa on puolet rumpali Bill Berryn kasvoista. == Kappalejärjestys == Kaikki alkuperäisen levyn laulut R.E.M. paitsi "Superman" G. Zekley ja M. Bottler # "Begin the Begin" – 3:28 # "These Days" – 3:24 # "Fall on Me" – 2:50 # "Cuyahoga" – 4:19 # "Hyena" – 2:50 # "Underneath the Bunker" – 1:25 # "The Flowers of Guatemala" – 3:55 # "I Believe" – 3:49 # "What If We Give It Away?" – 3:33 # "Just a Touch" – 3:00 # "Swan Swan H." – 2:42 # "Superman" (G. Zekley/M. Bottler) – 2:52 Euroopan CD-version (1993) bonuskappaleet: # "Tired of Singing Trouble" # "Rotary Ten" # "Toys In The Attic" (Tyler/Perry) # "Just a Touch" (live in studio) # "Dream (All I Have To Do)" (F. Bryant/B. Bryant) # "Swan Swan H" (acoustic version) === Kannessa ilmoitettu väärä kappalejärjestys === Alkuperäisissä kansissa levyn kappalejärjestys on väärä. Levyn kappalejärjestystä muutettiin ja sen kannet oli ehditty painaa. Listalta puuttui "Superman" kokonaan. # "Begin the Begin" # "Hyena" # "Just a Touch" # "I Believe" # "These Days" # "The Flowers of Guatemala" # "Cuyahoga" # "What If We Give It Away?" # "Fall on Me" # "Swan Swan H." == Singlet == single julkaisupäivä maa formaatti listasijoitus Fall On Me 14. heinäkuuta 1986 Iso- Britannia 7"/12" - Fall On Me 19. elokuuta 1986 Yhdysvallat 7" #94 Superman 4. marraskuuta 1986 Yhdysvallat 7" - Superman 9. maaliskuuta 1987 Iso-Britannia 7"/12" - Rob Jovanovic and Tim Abbott - Adventures in Hi-Fi: The Complete R.E.M. == Soittajat == * Bill Berry - rummut * Peter Buck - kitara * Mike Mills - basso, laulu * Michael Stipe - laulu == Lähteet == Luokka:R.E.M:n albumit Luokka:Vuoden 1986 albumit
Marisa Tomei

Marisa Tomei (s. 4. joulukuuta 1964 Brooklyn, New York, Yhdysvallat) on amerikan­italialainen Oscar-palkittu näyttelijä. == Ura == Tomei aloitti näyttelemisen pitkä­kestoisessa saippuasarjassa As the World Turns, jossa esiintyi muutaman kauden ajan. Vuonna 1987 Tomei sai roolin tilannekomediasarjasta A Different World. Läpi­murtonsa valko­kankaalla Tomei teki elokuvassa Serkkuni Vinny, josta hän voitti Oscar-palkinnon parhaasta nais­sivu­osasta. Vuonna 2001 Tomei sai sekä Oscar- että Golden Globe -ehdokkuuden elo­kuvasta Satimessa. Elokuvien lisäksi Tomei on näytellyt useissa Broadway-näytelmissä. Hän on esiintynyt muun muassa Oscar Wilden näytelmässä Salome. == Valikoitu filmografia == Elokuvat Elokuvat Elokuvat Elokuvat Vuosi Nimi Rooli 1984 Flamingo Kid – hellekesä Mandy 1992 Serkkuni Vinny Mona Lisa Vito 1992 Chaplin Mabel Normand 1992 Kohtaaminen Rosie Rivers 1994 Tähtiin kirjoitettu Faith Corvatch 1994 Etusivu Martha Hacket 1995 Neljä huonetta Margaret 1996 Kuin taivaan tähdet Monica Warren 1997 Tervetuloa Sarajevoon Nina 1998 Beverly Hillsin slummit Rita Abromowitz 2000 Happy Accidents Ruby Weaver 2000 The Watcher tri. Polly Beilman 2000 Mitä nainen haluaa Lola 2001 Satimessa Natalie Strout 2001 Teoria miehistä Liz 2002 Just a Kiss Paula 2002 Guru Lexi 2003 Anger Management Linda 2005 Factotum Laura 2006 Danika Danika Elokuvat Elokuvat Elokuvat Elokuvat Vuosi Nimi Rooli 2007 Grace Is Gone nainen altaalla 2007 Wild Hogs – villit karjut Maggie 2007 Before the Devil Knows You're Dead Gina Hanson 2008 The Wrestler – painija Cassidy / Pam 2010 Cyrus Molly 2011 The Lincoln Lawyer – Oikeuden palvelija Margaret McPherson 2011 Salvation Boulevard Honey Foster 2011 Hölmö hullu rakkaus Kate 2011 Vallan kääntöpuoli Ida Horowicz 2012 Ajojahti Fatima 2012 Kaaos perheessä Alice 2014 Love Is Strange Kate 2014 The Rewrite Holly Carpenter 2016 Captain America: Civil War May Parker 2017 Spider-Man: Homecoming May Parker 2018 Shotgun tohtori Lisa Harden 2018 The First Purge tohtori May Updale 2019 Avengers: Endgame May Parker 2019 Spider-Man: Far From Home May Parker 2021 Spider-Man: No Way Home May Parker Televisio Televisio Televisio Vuosi Sarja Rooli 1983–1985 As the World Turns Marcy Thompson 1987 A Different World Maggie Lauten == Lähteet == Luokka:Yhdysvaltalaiset elokuvanäyttelijät Luokka:Oscar-palkinnon saajat Luokka:Golden Globe -palkinnon saajat Luokka:Amerikanitalialaiset Luokka:Vuonna 1964 syntyneet Luokka:Elävät henkilöt
Leeanna Walsman

Leeanna Walsman on australialainen näyttelijä, joka tunnetaan parhaiten Zam Wesselin roolista Star Wars: Episodi II – Kloonien hyökkäys -elokuvassa. Hän toimi saman hahmon äänenä myös elokuvaan perustuvassa pelissä Star Wars: Bounty Hunter (2002). Walsman on esiintynyt useissa televisiosarjoissa kotimaassaan Australiassa. Vuonna 2017 valmistuneessa ABC:n televisiosarjassa Seven Types of Ambiguity hän esitti päähenkilö Joe Marinin vaimoa Annaa. ==Pitkät elokuvat== Vuosi Elokuva Rooli 1997 Blackrock Shana 2000 Looking for Alibrandi Carly Bishop 2002 Star Wars: Episodi II - Kloonien hyökkäys Zam Wesell 2004 One Perfect Day Alysse Green 2008 Bitter & Twisted Indigo Samvini 2010 Caught Inside Alex 2015 Manny Lewis Maria 2015 Touch Dawn 2017 Don't Tell Wendy Roche 2020 Penguin Bloom Kylie 2020 2067 Selene Whyte ==Televisiosarjoja== * Seven Types of Ambiguity * White Collar Blue * Young Lions * BeastMaster * Farscape * Heartbreak High * Wildside * Murder Call * Big Sky * Police Rescue == Lähteet == ==Aiheesta muualla == * Luokka:Australialaiset näyttelijät Luokka:Syntymävuosi puuttuu Luokka:Elävät henkilöt
Chiaki Kuriyama

Chiaki Kuriyama ( Kuriyama Chiaki; s. 10. lokakuuta 1984, Tsuchiura, Japani) on japanilainen näyttelijä ja malli. Hänet tunnetaan parhaiten Gogo Yūbarin roolistaan elokuvassa Kill Bill: Vol. 1 ja Chigusa Takakon roolistaan elokuvassa Battle Royale. Tanssia ja voimistelua opetellut Kuriyama aloitti onnistuneen mallin uransa jo nuorena tyttönä. 11-vuotiaana hänen ensimmäinen elokuvaroolinsa oli trillerissä Toire no Hanako-san (1995). Seuraavaksi vuorossa oli hyytävä haamun rooli Ringun (1998) kanssa samaan aikaan ilmestyneessä Shikokussa vuonna 1999. Seuraavan vuoden julkaisu Ju-on (2000) nosti nuoren näyttelijän hyvään asemaan tiellä julkisuuteen. Vuonna 2001 Kuriyama sitten teki ensimmäisen suurempaa huomiota saaneen elokuvaroolinsa Battle Royalen Chigusa Takakona. Elokuvien jälkeen seurasivat suositut tv- sarjat Tajū jinkaku tantei psycho – Amamiya Kazuhiko no kikan ja Rokubanme no Sayoko. == Filmografia == * Toire no Hanako-san (トイレの花子さん) (1995) * Gonin (1995) * Shikoku (死国) (1999) * Kamen gakuen (仮面学園) (2000) * Ju-on (呪怨) (2000) * Battle Royale (バトル・ロワイアル) (2000) * Kill Bill: Vol. 1 (2003) * Itsuka A-Train ni notte (いつかA列車に乗って) (2003) * Kagen no tsuki -- Last Quarter (下弦の月～ラスト・クォーター)(2004) * Azumi 2: Death or Love (あずみ2 Death or Love) (2005) * Into the Sun (イントゥ・ザ・サン) (2005) * Yōkai daisensō (妖怪大戦争) (2005) * Scrap Heaven (スクラップ・ヘブン) (2005) * Ekusute (2007) == Aiheesta muualla == * == Lähteet == * Luokka:Näyttelijätyngät Luokka:Japanilaiset näyttelijät Luokka:Vuonna 1984 syntyneet Luokka:Elävät henkilöt
Le Marais

Le Marais on Pariisin kaupunginosa, joka sijaitsee 3. ja 4. arrondissementissa. Aiemmin alue tunnettiin lähinnä juutalaiskaupunginosana ja nykyään alue tunnetaan myös homokulttuuristaan. == Historia == Nimi Le Marais (marski tai suo) on peräisin keskiajalta. Alueella oli aikoinaan tori ja kauppapuutarha. Temppeliherrat perustivat 1100-luvulla Le Maraisiin Le Templen, valtavan linnoitetun luostarin. Vuonna 1360 tuleva kuningas Kaarle V muutti alueella sijainneeseen uuteen kuninkaalliseen asuntoonsa. Vuonna 1607 alueelle ryhdyttiin rakentamaan Pariisin ensimmäistä asuintalojen ympäröimää aukiota. Henrik IV varasi itselleen yhden rakennettavista taloista. Aukio nimettiin Place Royaleksi, mutta vuodesta 1800 lähtien se on tunnettu nimellä Place des Vosges. Le Marais on Pariisin värikkäin alue. Ensimmäiset juutalaiset muuttivat sinne 1200-luvulla. 1800-luvulla saapui suuri siirtolaisuusaalto Venäjältä, Puolasta ja Keski-Euroopasta. 1950- ja 1960-luvulla kortteliin muutti sefardijuutalaisia Algeriasta, Tunisiasta, Marokosta ja Egyptistä. == Muuta == Le Maraisissa on synagogia, leipomoita ja košer-ravintoloita, joista kuuluisin on Jo Goldenberg. Juutalainen asutus on kehittynyt Rue des Rosiers´in kortteliin. Place des Vosges.jpg|Le Maraissa sijaitseva Place des Vosges on Pariisin vanhimpia aukioita Jo Goldenberg restaurant Paris dsc04019.jpg|Košer-ravintola Jo Goldenberg Paris marais magasin juif.jpg|Juutalainen kauppa Chez Marianne (Le Marais Paris) 01.jpg|Ravintola Chez Marianne == Lähteet == Luokka:Pariisin kaupunginosat
Glendale (Kalifornia)

Glendale on kaupunki Yhdysvalloissa Kaliforniassa San Fernando Valley -laakson itäpäässä Los Angelesin piirikunnassa. Se on merkittävä Los Angelesin esikaupunki. Kaupunki rajoittuu lounaassa Los Angelesin Atwater Villagen kaupunginosaan, lännessä Burbankiin, luoteessa Los Angelesin kaupunginosaan Tujungaan, koillisessa La Cañada Flintridgen kaupunkiin ja suoraan piirikunnan hallinnon alaisuudessa olevaan La Crescentan alueeseen sekä idässä Pasadenaan. Vuoden liittovaltion väestönlaskennassa kaupungin asukasluku oli 194 973\. Liittovaltion tilastovirasto on vuonna 2004 arvioinut asukasluvuksi 201 326, ja vuonna 2005 osavaltion hallinnon arvio oli 207 007\. Kaupungin pinta-ala on 79,4 neliökilometriä, josta kymmenisen hehtaaria on vettä. Glendale tunnetaan myös lukuisten kuuluisia näyttelijöiden ja muiden elokuva-alan henkilöiden asuinpaikkana. ==Väestö== Vuoden 2000 väestönlaskennassa kaupungin 194 973 asukkaasta 63,58 prosenttia oli valkoihoisia, 1,27 % mustia, 0,32 intiaaneja, 16,12 aasialaisia, 0,08 % Tyynenmeren saarilta, 8,57 % muita ja 10,06 % sekoittuneita. 54 % väestöstä oli syntynyt ulkomailla. Noin 40 % asukkaista on armenialaisia ja 20 % latinoita. Erityisesti oppilaitoksissa armenialaiset ja latinot ovat usein rähinöineet keskenään. ==Koulutus== Glendalessa sijaitsee Glendale Community College. Kouluja ylläpitää Glendalen koulupiiri. == Lähteet == , uusi lähde ==Aiheesta muualla== * Virallinen sivu Luokka:Los Angelesin piirikunnan kaupungit
Dekaani (hiilivety)

Dekaani eli n-dekaani (C10H22) on 10-hiilinen suoraketjuinen alkaani. Se on normaaliolosuhteissa olomuodoltaan väritön, veteen liukenematon neste. Dekaanin rakennekaava on CH3(CH2)8CH3, moolimassa 142,3 g/mol, sulamispiste −29,7 °C, kiehumispiste 174,2 °C, tiheys 0,7 g/cm3, leimahduspiste 46 °C, itsesyttymislämpötila 210 °C ja CAS-numero 124-18-5. Yhdistettä esiintyy semiokemikaalina useiden eliöiden viestinnässä. Dekaania voidaan käyttää orgaanisen kemian synteeseissä ja liuottimena. Myös rakettipolttoainekäyttöä on tutkittu. Dekaanilla (C10H22) on 75 isomeerista muotoa. == Lähteet == == Aiheesta muualla == * *PubChem: Decane *Human Metabolome Database (HMDB): N-Decane *ChemBlink: Decane *Constitutional Isomers of Alkanes *Liber Herbarum: Decane *Dekaanin käyttöturvallisuustiedote, Sigma Aldrich, viitattu 30.12.2014. *Semiochemical - 10Hy Luokka:Alkaanit
Ellen van Langen

Ellen Gezina Maria van Langen (s. 9. helmikuuta 1966 Oldenzaal) on hollantilainen lähinnä 800 metrin juoksija. Hän pelasi jalkapalloa ennen juoksun aloittamista. Barcelonan olympialaisissa vuonna 1992 hän voitti olympiakultaa 800 metriltä ajalla 1.55,54, joka on hänen ennätyksensä. Olympiavoittonsa jälkeen hänen paras sijoituksensa arvokilpailuissa on kuudes sija vuoden 1995 maailmanmestaruuskilpailuista. == Aiheesta muualla == * Luokka:Alankomaalaiset keskimatkojen juoksijat Luokka:Alankomaalaiset olympiavoittajat Luokka:Vuonna 1966 syntyneet Luokka:Elävät henkilöt
Two Treatises of Government

Two Treatises of Government (”Kaksi tutkielmaa hallinnosta”, koko nimi Two Treatises of Government: In the former, The false Principles, and Foundation of Sir Robert Filmer And his Followers, are Detected and Overthrown. The latter is an Essay concerning the True Original, Extent, and End of Civil- Government) on John Locken poliittista filosofiaa käsittelevä teos, jonka hän julkaisi ilman tekijännimeä vuonna 1689. Se on toinen Locken pääteoksista teoksen An Essay Concerning Human Understanding ohella. Teoksen kahta tutkielmaa käsitellään usein erikseen, vaikka Locke ei julkaissutkaan niitä erillisinä. Toinen tutkielma on suomennettu nimellä Tutkielma hallitusvallasta, ensimmäistä ei ole suomennettu. Toista tutkielmaa pidetään usein klassisen liberalismin perustaviin teksteihin kuuluvana. Locke sanoo teoksen esipuheessa, että sen tavoitteena oli oikeuttaa Vilhelm III Oranialaisen nousu Englannin valtaistuimelle mainion vallankumouksen jälkeen vuonna 1688. Nykyinen tutkimus on osoittanut, että suurin osa teoksesta on kuitenkin valmistunut jo vuosina 1679–1682. Se, että Locke olisi kirjoittanut vallankumouksen puolustuksen jo Kaarle II:n valtakaudella, asettaa teoksen hyvin radikaaliin valoon. Locke muokkasi tekstiä vielä ennen julkaisua. == Kirjallisuutta == * == Aiheesta muualla == * Koikkalainen, Petri: Poliittisen vallan jäljillä. Niin & näin 2/1996 * Locke, John: Second Treatise of Government . Project Gutenberg. * Locke, John: Second Treatise of Government. Luokka:Kirjat poliittisesta filosofiasta Luokka:1600-luvun kirjat
Bristol (täsmennyssivu)

Bristol voi tarkoittaa seuraavia: == Kaupunkeja ja maantieteellisiä kohteita == === Yhdistyneessä kuningaskunnassa === * Bristol, kaupunki Yhdistyneessä kuningaskunnassa ===Yhdysvalloissa=== * Bristol, Connecticut * Bristol, Florida * Bristol, Illinois * Bristol, Indiana * Bristol, Maine * Bristol, Maryland * Bristol, New Hampshire * Bristol, New York ** South Bristol, New York * Bristol, Pennsylvania * Bristol, Rhode Island * Bristol, Etelä-Dakota * Bristol, Tennessee * Bristol, Vermont * Bristol, Virginia * Bristol, Wisconsin: ** Bristol, Danen piirikunta ** Bristol, Kenoshan piirikunta * Bristolin piirikunta, Massachusetts * Bristolin piirikunta, Rhode Island * Bristol Township, Minnesota * Bristol Township, Pennsylvania * Bristolinlahti, pohjoiseen Aleuteilta * Bristolvuoret San Bernadinossa, Kaliforniassa === Kanadassa === * Bristol, Québec, Kanada * Bristol, New Brunswick, Kanada === Muualla === * Bristolinsaari, Eteläiset Sandwichsaaret == Muita merkityksiä == * Bristol Aeroplane Company, lentokonevalmistaja * Bristol, englantilainen automerkki * Bio Bristol, Helsingissä 1961–2010 toiminut elokuvateatteri ;Britannian kuninkaallinen laivasto *Bristol (1653), 48-tykkinen neljännen luokan alus *HMS Bristol (1711), 54-tykkinen neljännen luokan alus *HMS Bristol (1775), Portland-luokan 50-tykkinen neljännen luokan alus *HMS Bristol (1861), puinen potkurifregatti *HMS Bristol (1812), vankilaiva *HMS Bristol (1910) Town-luokan kevyt risteilijä *HMS Bristol (D23) Tyypin 82 hävittäjä.
Adem Jashari

pysty|pienoiskuva|Adem Jasharin muistopatsas Tiranassa. Adem Jashari (28. marraskuuta 1955 – 7. maaliskuuta 1998) oli Kosovon albaani vapaustaistelija ja Kosovon vapautusarmeijan UCK:n (, , KLA) johtaja. Jashari syntyi Albanian itsenäisyyspäivänä Donji Prekazissa, Drenican alueella. Hän kuoli yhdessä perheensä kanssa kaikkiaan ainakin 51 henkeä vaatineessa monta päivää kestäneessä serbijoukkojen hyökkäyksessä hänen kotiinsa. pienoiskuva|Adem Jasharin talo Donji Prekazissa. Talossa olleet ihmiset tapettiin vuonna 1998. Serbien sotilas- ja poliisivoimat olivat 4.–5. maaliskuuta 1998 keskittäneet joukkoja Donji Prekazin ympäristöön Skenderajin, Lian ja Xanin kukkuloille. Serbit piirittivät 5. maaliskuuta 1998 aamuyöllä Donji Prekazin kylän. He antoivat Jasharille ja muille UCK:n taistelijoille kaksi tuntia aikaa antautua. Jotkut siviilit noudattivatkin tätä, mutta Adem Jashari, hänen veljensä ja useimmat hänen perheenjäsenistään eivät. Kun määräaika oli kulunut, serbit aloittivat hyökkäyksen. He tulittivat kylää voimakkaalla kranaattitulella, jonka seurauksena kuoli ainakin 51 Jasharin sukulaista. Uhreista 18 oli naisia ja 10 alle 16-vuotiaita lapsia. Viimeisen päivän kranaattituli on niin voimakasta, että kaikista uhreista ei jäänyt paljon tunnistettavaa jäljelle. Voi olla, että uhreja oli yli 60. Alueella oli taisteluiden jälkeen yhdeksän tuhoutunutta taloa. Myöhemmin vuonna 2015 BBC teki tapahtumista lyhyen dokumentin: ”The day Serb police massacred my family”. Dokumentissa Jasharin veljentytär Besarta kertoo tapahtumista, joiden aikaan hän oli kymmenvuotias. Besarta oli ainoa eloonjäänyt. Tapahtumia on myöhemmin nimitetty Prekazin verilöylyksi (). Myöhemmin ihmisoikeusjärjestöt Amnesty International ja Human Rights Watch sekä YK tuomitsivat iskun. Human Rights Watchin sekä Amnesty Internationalin raporttien mukaan todisteet osoittavat, että tarkoitus ei ollut taistella albanialaisia terroristeja vastaan pidättäen heidät, vaan kyseessä oli etninen puhdistus, ja että poliisien voiman käyttö oli aivan liian ylimitoitettua. == Lähteet == == Aiheesta muualla == * * Luokka:Kosovolaiset henkirikosten uhrit Luokka:Vapaustaistelijat Luokka:Vuonna 1955 syntyneet Luokka:Vuonna 1998 kuolleet
Azadin torni

Azadin torni (, Borj-e Azadi 'Vapauden torni'; entinen nimi , 'Kuninkaan torni') on Iranin suurimpia nähtävyyksiä. Torni sijaitsee Teheranissa, muutaman kilometrin päässä lentoasemalta. Azadin tornista on tullut Teheranin symboli samaan tapaan kuin Pariisissa Eiffel-tornista, Lontoossa Westminsterin palatsista ja New Yorkissa Vapaudenpatsaasta. == Rakennustyöt == Torni rakennettiin vuonna 1971 Persian valtakunnan 2500-vuotisjuhlapäivän kunniaksi. Tämä Iranin portiksi kutsuttu torni sai nimekseen Šahyād Āryāmehr, mutta islamilaisen vallankumouksen jälkeen vuonna 1979 se nimettiin Azadi-torniksi, joka tarkoittaa persiaksi vapautta. Torni on 50 metriä korkea, ja se on valmistettu valkoisesta marmorista, joka tuotiin Eṣfahānin provinssista. Torniin on käytetty yli 8 000 marmoripalaa. 2010-luvun alulla kiinnitettiin huomiota rakennuskompleksin rapistuneeseen kuntoon ja vaadittiin sen kunnostamista. Osasyyksi vioittumiseen mainittiin vuonna 2010 tehdyn muutostyöt, jossa sadeveden viemäröintiä poistettiin. Tornin arkkitehtina oli iranilainen Hossein Amanat, joka oli vain 24-vuotias voittaessaan arkkitehtuurikilpailun. Hän on vähemmistöihin kuuluva bahai. Rakennusurakan sai Ghaffar Davarpanah Varnosfaderani, joka on Iranin suurin kivi- ja marmoriurakoitsija. Azadin tornin rahoituksesta huolehti viisisataa iranilaista teollisuusyrittäjää. Rakennustyöt alkoivat 16. lokakuuta 1971. Tornissa yhdistyvät sassanistinen ja islamilainen arkkitehtuuri. Azadin torni on osa Azadin kulttuurikeskusta, ja se sijaitsee Teheranissa Azadin aukiolla. == Azadin aukio == Azadin torni sijaitsee keskellä Azadin aukiota (persiaksi میدانِ آزادی eli 'Vapauden aukio'), joka on kuuluisa aukio Teheranissa. Aukiolla järjestetään usein mielenilmaisuja hallituksen puolesta. Aukio tunnettiin ennen nimellä Šahyād (persiaksi شهیاد eli 'Kuninkaan aukio'). Alueen pinta-ala on noin 50 000 m². Shahyad.jpg|Näkymä aukiolle 1971. 3rd Day - The Green Protest Rally.jpg|Vuosien 2009–2010 vaaliprotestien aikana. ==Lähteet== ==Aiheesta muualla== *Tornin sivusto Luokka:Teheranin rakennukset ja rakennelmat Luokka:Tornit
An Essay Concerning Human Understanding

An Essay Concerning Human Understanding (”Tutkielma inhimillisestä ymmärryksestä”) on John Locken kirjoittama filosofinen tutkielma, joka julkaistiin vuonna 1689. Se käsittelee inhimillisen tietämyksen ja ymmärryksen perusteita. Teos on toinen Locken pääteoksista teoksen Two Treatises of Government ohella. Locke kuvaa ihmismielen olevan syntyessään tyhjässä tilassa (tabula rasa) ja täyttyvän myöhemmin kokemuksen kautta. Tutkielma oli yksi uuden ajan filosofian empirismin päälähteistä ja vaikutti moniin valistusfilosofeihin, kuten David Humeen ja George Berkeleyhin. Locke luonnosteli teoksen kahdeksantoista vuoden aikana. ”Kirjeessä lukijalle” Locke kertoo, että teoksen ituna toimivat hänen ystäviensä kanssa käymänsä keskustelut. Kohdassa, jossa keskustelu vaikutti jumiutuvan, Locke huomautti, että se ei voinut jatkua ennen tarkkaa tutkimusta ”omista kyvyistämme ja [...] mitä olioita ymmärryksemme olivat, tai eivät olleet, soveltuneita käsittelemään”. Tämä keskustelu tapahtui noin vuonna 1671, ja samana vuonna Locke hahmotteli kaksi versiota tutkielmastaan. Hän jatkoi työtä sen parissa lähes kaksi vuosikymmentä, selventäen ja laajentaen perusnäkemystään. Vaikka teos on päivätty vuodelle 1690, se julkaistiin jo edellisenä vuonna. Tällainen kirjojen päivääminen oli tuohon aikaan yleinen tapa. Tutkielman II kirja esittelee Locken ideateorian, joka tekee eron passiivisesti saatuihin ”yksinkertaisiin ideoihin”, kuten 'punainen', 'makea', 'pyöreä' jne., ja aktiivisesti rakennetuihin ”monimutkaisiin ideoihin”, kuten luvut, syyt ja seuraukset, abstraktit ideat, ideat substansseista, yhtäläisyys sekä erilaisuus. Locke erottaa myös kappaleiden todella olemassa olevat ”primaariset ominaisuudet”, kuten muodon, liikkeen ja pienempien osien sijainnin, ja niiden ”sekundaariset ominaisuudet”, joilla on kyky saada meissä aikaan erilaisia aistimuksia, kuten 'punainen' ja 'makea'. Nämä toissijaiset ominaisuudet olivat Locken mukaan riippuvaisia ensisijaisista ominaisuuksista. Locke esittää myös teorian henkilökohtaisesta identiteetistä, tarjoten pääasiassa psykologisen perustelun. Kirja III käsittelee kieltä, ja kirja IV tietoa, mukaan lukien intuitio, matematiikka, moraalifilosofia, luonnonfilosofia (”tiede”, scientia), usko ja mielipide. Leibniz suuntasi teoksensa Nouveaux essais sur l’entendement humain Locken tutkielmaa vastaan. == Kirjallisuutta == * Myös teoksessa * == Aiheesta muualla == * John Locke: An Essay Concerning Humane Understanding ** Volume 1 MDCXC, Based on the 2nd Edition, Books 1 and 2 ** Volume 2 MDCXC, Based on the 2nd Edition, Books 3 and 4 Essay Concerning Human Understanding Essay Concerning Human Understanding
Luojan tähden, paetkaa!

Luojan tähden, paetkaa! (The Amityville Horror) on vuonna 1979 ensi-iltansa saanut kauhuelokuva, joka perustuu Jay Ansonin romaaniin The Amityville Horror. Anson kirjoitti kirjan George ja Kathy Lutzin kertomien tapahtumien mukaan; he väittivät muutettuaan Long Islandille vuonna 1975 talossaan kummittelevan. Elokuva kertoo perheestä, joka joutuu uuteen taloon muutettuaan pelottavien paranormaalien ilmiöiden kohteeksi. Elokuva oli ehdolla parhaan musiikin Oscar-palkinnon saajaksi ja sille on tehty useita jatko-osia. == Näyttelijät == ==Jatko-osat== * Amityville 2 – paholaisen piiri (Amityville II: The Possession, 1982) * Saatanan riivaama (Amityville 3-D, 1983) * Talo, jonka Jumala unohti (Amityville: The Evil Escapes, 1989) * Amityvillen kirous (The Amityville Curse, 1990) * Amityville 1992 – aika on tullut (Amityville 1992: It’s About Time, 1992) * Amityville: Uusi sukupolvi (Amityville: A New Generation, 1993) * Amityville: Dollhouse (1996) Vuonna 2005 sai ensi-iltansa alkuperäisen elokuvan uudelleenfilmatisointi, The Amityville Horror. ==Vastaanotto== Kymmenestä suomalaisesta ensi-iltakriitikosta yksikään ei antanut elokuvalle ainuttakaan tähteä. Video-oppaassa vuodelta 1994 Kati Sinisalo antoi elokuvalle kaksi tähteä viidestä, joka teoksen mukaan vastaa sanallista arviota ”keskinkertainen”. Sinisalon mielestä elokuva on ”perheen ja avioliiton kestävyyttä tutkaileva piilodraama”. == Lähteet == == Aiheesta muualla == * Luokka:Yhdysvaltalaiset kauhuelokuvat Luokka:Vuoden 1979 yhdysvaltalaiset elokuvat Luokka:Yhdysvaltalaiset romaaneihin perustuvat elokuvat
Hollanninkielinen Wikipedia

Hollanninkielinen Wikipedia on Wikipedian hollanninkielinen versio. Hollanninkielisessä Wikipediassa on noin artikkelia, ja se on Wikipedian kieliversioista artikkelimäärältään kuudenneksi suurin. Se perustettiin 19. kesäkuuta 2001. Hollanninkielisen Wikipedia nopea kasvu perustuu pitkälti bottien luomiin artikkeleihin. Joulukuussa 2022 hollanninkielisen Wikipedian artikkeleista 49 prosenttia oli luotu botilla. == Historia == Hollanninkielisen Wikipedian 100 000\. artikkeli kirjoitettiin lokakuussa 2005, 200 000\. artikkeli kesäkuussa 2006, 500 000\. artikkeli joulukuussa 2008, miljoonas artikkeli tammikuussa 2012, 1 500 000\. artikkeli huhtikuussa 2013 ja kahdesmiljoonas artikkeli maaliskuussa 2020. Nopeinta kasvu on ollut vuoden 2013 alkupuoliskolla, jolloin uusia artikkeleita luotiin päivittäin parhaimmillaan yli 12 000. Heinäkuussa 2013 hollanninkielinen Wikipedia oli artikkelimäärältään toiseksi suurin, mutta sen sijoitus on sittemmin laskenut. == Lähteet == == Aiheesta muualla == Hollanninkielinen Wikipedia Wikipedia
Suuri profeetta (sotaharjoitus)

Suuri profeetta-merisotaharjoitus järjestettiin Hormuzinsalmella 31. toukokuuta – 6. huhtikuuta 2006. Siinä Iran esitteli puolustusvalmiuttaan Hormuzinsalmella ja joitain uusiksi mainittuja aseita. Iranin mukaan harjoitukseen osallistui 1 500 alusta ja 17 000 sotilasta Islamilaisen tasavallan armeijasta, Islamilaisesta vallankumouskaartista, poliisista ja vapaaehtoisesta Basij-vapaaehtoismiliisistä. Iranilaislähteiden mukaan harjoitus sai brittiläiset ja yhdysvaltalaiset joukot hälytystilaan alueella. Harjoituksessa julkistettiin 4. huhtikuuta 2006 uusiksi mainittuja aseita maalta tai mereltä tehtäviä tutkahavaintoja karttamaan kykenevä iranilainen lentovene, mikä olisi aseistettu ohjuksilla ja se kykenisi nousemaan ilmaan vedenpinnan läheisyyteen matalalla. Venäläisarvioiden mukaan kyse saattaa olla Ekranoplan A-90 Orljonok -tyyppisestä lentoveneestä, mikä oli jo Neuvostoliiton laivastolla. Harjoituksen yhteydessä esiteltiin myös tehokas iranilainen Hoot-ohjus, mikä kykenee lentämään ilmassa 100 metriä sekunnissa ja meressä 25 metriä sekunnissa. Venäläisten arvioiden mukaan kyseessä saattaa olla Neuvostoliitossa kehitetty Tornado-niminen nopea torpedo, minkä kantama ei kuitenkaan ollut kuin 7 kilometriä. Venäläisten lähteiden mukaan aseiden konstruktio on kuitenkin vanhempaa neuvostoliittolaista alkuperää ja ne ovat saattaneet ajautua Iraniin kolmansien maiden kautta. == Aiheesta muualla == * Fort Leavenworth, Foreign military studies: The Tyranny of Time and Distance: Bridging the Pacific * Iran: Another Torpedo Successfully Test-Fired * IRNA: Iran firmly responds to any attack: Military official Luokka:Sotaharjoitukset Luokka:Iranin asevoimat Luokka:2006